આ વીડિયોમાં તીક્ષ્ણ હથિયારો અને બંદૂકો સાથે ગૌરક્ષકો નજરે પડે છે. વીડિયોમાં ગૌરક્ષા અને તેના કારણે થતી હિંસાને યોગ્ય ઠરાવવા માટે તેનું ગ્લેમરસ સ્ટાઇલમાં શૂટિંગ કરવામાં આવ્યું છે. મીડિયા રિપોર્ટ અનુસાર ગૌરક્ષા દળના વડા સતીશકુમાર વિરુદ્ધ એફઆઇઆર દાખલ કરવામાં આવી છે. વીડિયોનું ટાઇટલ છે ‘અનટોલ્ડ સ્ટોરી ઓફ કાઉ સેવિંગ’ જેમાં લાંબા અને કદાવર ગૌરક્ષકો હથિયાર વિંઝતા અને ગૌહત્યા રોકવાની તૈયારી કરતા નજરે પડે છે.